13. ΒΑΣΙΛΙΚΟΝ ΔΙΑΤΑΓΜΑ υπ’ αριθ.304 της 25 Απρ./17 Μαΐου 1962 (ΦΕΚ Α΄75) Περί προσθήκης της Κυτταρολογίας εις τας Ιατρικάς Ειδικότητας. (Διορθ. Ημαρτ. εν ΦΕΚ Α΄ 89 της 11 Ιουν.1962) Έχοντες υπ’ όψιν: Τας διατάξεις της παρ.2 του άρθρ.7 του Ν.Δ. 3366/1955 κλπ. προτάσει του Ημετέρου επί της Κοινωνικής Προνοίας Υφυπουργού, απεφασίσαμεν και διατάσσομεν: Άρθρον μόνον.-1.Εις τας υπό του άρθρ.7 του Ν.Δ.3366/1955 «περί ασκήσεως Ιατρικού Επαγγέλματος και Ιατρικών Ειδικοτήτων κλπ.» οριζομένας ιατρικάς ειδικότητας, προστίθεται και η Ιατρική Ειδικότης της Κυτταρολογίας. 2.«Δια την απόκτησιν αδείας χρησιμοποιήσεως τίτλου ιατρικής ειδικότητος της Κυτταρολογίας απαιτείται τριών ετών άσκησις, εξ ων το πρώτον έτος εις την Παθολογικήν Ανατομικήν τα δε υπόλοιπα δύο εις την Κυτταρολογίαν εις ειδικά εργαστήρια της Παθολογικής Ανατομικής και Κυτταρολογίας της ημεδαπής ή αλλοδαπής. Σελ.534(β) Τεύχος Ζ112-Σελ.56 3.Δια τους έχοντας την ειδικότητα της Μικροβιολογίας και επιθυμούντας να αποκτήσωσι την ειδικότητα της Κυτταρολογίας απαιτείται εξ μηνών άσκησις εις Παθολογικήν Ανατομικήν και 18 μηνών εις την Κυτταρολογίαν». Αι παρ.2 και 3 ετροποποιήθησαν ως άνω δια του Β.Δ.495 της 26 Ιουλ./12 Αυυγ.1972 (ΦΕΚ Α΄ 144). (Ως διωρθώθη εν ΦΕΚ Α΄89 της 11 Ιουν. 1962). 4.Δια τους κεκτημένους την ειδικότητα της Παθολογικής Ανατομικής, απαιτείται ενός έτους άσκησις εις την Κυτταρολογίαν. 